open-index/open-wikipedia-markdown huggingface dataset:
Statsborgerloven

**Statsborgerloven** er den lov som inneholder bestemmelser om hvordan man erverver og mister statsborgerskap. Den er lov av 8. august 1924, mens lov av 8. desember 1950 kalles riksborgerrettsloven.

Norges første lov om statsborgerrett ble vedtatt av Stortinget 21.april 1888. Her ble det blant annet fastslått at man kunne erverve norsk statsborgerskap gjennom kongelig bevilling dersom den utenlandske statsborger hadde hatt fast bolig i landet sammenhengende i tre år. Søkeren måtte også fremlegge at han ikke hadde vært til byrde for det offentlige fattigvesen, samt at han måtte være myndig. Denne første versjonen av loven ble med få endringer stående til den nye loven kom i 1924..

Loven av 1924 ble til ved skandinavisk lovsamarbeid.  Endringene i forhold til Norges første statsborgerlov av 1888 gjaldt først og fremst gifte kvinners statsborgerrett. Etter den gamle loven mistet en kvinne sitt norske borgerskap dersom hun giftet seg med en utlending (som ikke var statsløs), etter 1924-loven beholdt hun sitt statsborgerskap inntil hun utvandret.  Svenske kvinner beholdt sitt svenske statsborgerskap inntil de innvandret i ektemannens hjemland.  Utenlandske kvinner som giftet seg med skandinaviske borgere fikk automatisk statsborgerskap. Fast botid ble i tillegg forandret fra tre til fem år. Søkeren måtte videre være fylt 21 år, ha hederlig vandel og være i stand til å forsørge seg selv og sin familie.

Ved provisorisk anordning av 17. august 1945 om tillegg til statsborgerloven ble et ukjent antall norske borgere fratatt sitt statsborgerskap og underlagt lovgivningen om fiendegods.

**Riksborgerrettsloven** opphevet den automatiske borgerretten for kvinner som giftet seg med nordmenn og innførte en rekke særregler for kvinner som hadde giftet seg med borger av fiendestat.

Någjeldende statsborgerlov er av 10. juni 2005.  Den tar utgangspunkt i FN-konvensjonen om avskaffelse av alle former for diskriminering av kvinner.

## Referanser


## Eksterne lenker
* Statsborgerloven på Lovdata
* Statsborgerforskriften på Lovdata
Kongsbregnefamilien

* Kongsbregneslekten *(Osmunda)* 
* Kanelbregneslekten *(Osmundastrum)* 
* Todea-slekten *(Todea)* 
* Leptopteris-slekten *(Leptopteris)* 

**Kongsbregnefamilien** (latin: *Osmundaceae*) er en familie av bregner, og omfatter 4 slekter med 26 arter.  I tillegg finnes 5-10 utryddede slekter fra perm (ca. 250 millioner år siden). Familien er den eneste som inngår i ordenen ***Osmundales***.

Det er vanlig innen moderne botanisk taksonomi (Smith et. al, 2006) å henregne kongsbregnene Osmundaceae-familien til en «orden» eller gruppe ** ''[[Osmundales]]'' ** innenfor klassen *Osmundopsida* i gruppen bregner *(Pteridophyta)*. I nordisk botanikk regnes kongsbregnene blant bregnene.

I Norge har man bare en art blant de fire slektene i denne familien, og det er kongsbregne *(Osmunda regalis)* i kongsbregneslekten. Denne slekten har 15 arter. *Osmunda ruggii*, en hybrid mellom *Osmunda claytoniana* og *Osmunda regalis*, er steril og en av de få hybrider vi kjenner til i hele kongsbregnefamilien.

Kanelbregneslekten *Osmundastrum* regnes av og til inn i *Osmunda*-slekten, og har 2 arter på den nordlige halvkule, kalt kanelbregner.

*Todea tidwellii* er en fossil, utdødd art fra kritt, som er funnet på Vancouver Island i Canada. Ellers har slekten 2 arter.

*Leptoteris* er lite beskrevet, men omfatter blant annet en del høye tre-bregner *(wilkesianna)* og er bare utbredt i Sørøst-Asia og Oseania. Slekten regnes av og til inn blant *Todea*-slekten, og har 7 arter.

## Slekter og arter
*For en mer utfyllende taksonomi, se: [[bregneplanter]]*


De 4 slektene og noen av artene i denne gruppen omfatter:
* Kongsbregneslekten *(Osmunda)* 
** Kongsbregne *(Osmunda regalis)*
** *[[Claytonbregne]] (Osmunda claytoniana)*
*** *[[Osmunda ruggii]]* (syn. *Osmunda regalis x claytoniana)*
** *[[Amerikansk kongsbregne]] (Osmunda spectabilis)*
** *[[Japansk blomsterbregne]] (Osmunda japonica)*
** *[[Osmunda lancea]] (Osmunda lancea )*
** *[[Osmunda angustifolia]]*
** *[[Osmunda banksiifolia]]*
** *[[Osmunda bromeliifolia]]*
** *[[Osmunda javanica]]*
** *[[Osmunda vachellii]]*
* Kanelbregneslekten *(Osmundastrum)* 
** *[[Asiatisk kanelbregne]] (Osmundastrum cinnamomeum)* eller *(Osmundastrum asiaticum)* (syn. *Osmunda cinnamomea* var. *asiatica)*
** *[[Kanelbregne]] (Osmundastrum cinnamomeum)]* 
* Todea-slekten *(Todea)* 
** *[[Todea barbara]] (Todea barbara)* (Sør-Afrika, Oseania)
** *[[Todea papuana]] (Todea papuana)* (Ny-Guinea)
* Leptopteris-slekten *(Leptopteris)* 
** *[[Leptopteris superba]] (Leptopteris superba)* (New Zealand)
** *[[Leptopteris wilkesiana]] (Leptopteris wilkesiana)* (Fiji)
** *[[Leptopteris fraseri]] (Leptopteris fraseri)* (Australia)
** *[[Leptopteris laxa]] (Leptopteris laxa)* (Salomonøyene)
** *[[Leptopteris alpina]] (Leptopteris alpina)*

## Referanser


## Eksterne lenker
* 
* Flora of North America: ''Osmunda''
* * Hennipman, E (1968). «A new *Todea* from New Guinea, with remarks on the generic delimitation of recent Osmundaceae», artikkel i *Blumea* 16:1968, side 105-108
Kunskapskanalen

**Kunskapskanalen** er en svensk TV-kanal som eies av Sveriges Television (SVT) og Utbildningsradion (UR). Kanalen sender dokumentarprogrammer, undervisningsprogrammer og lignende. Tematisk dreier de fleste programmene seg om emner relatert til historie, kultur og vitenskap. Svært mange av programmene som vises på Kunskapskanalen har vært vist en eller flere ganger på fjernsynskanalene SVT1 og/eller SVT2. Kunskapskanalen har relativt lave seertall, selv om kanalen når 70 % av befolkningen i Sverige.

## Historikk
6. mai 2003 ble planene om å starte kanalen offentliggjort. Den første sendingen gikk av stabelen den 27. september 2004 kl. 18.15. Programledere for dette første programmet var Jarl Alfredius og Isabella Grybe.

Kunskapskanalen sendte fra starten av fra søndag til torsdag fra kl. 18.00 til kl. 23.00. Mandag, tirsdag, onsdag og torsdag startet sendingene kl. 18.00 med repriser av UR-programmer fra dagen før. Så ble det sendt SVT-programmer fra kl. 18.00 til kl. 21.30. Deretter overtok UR på nytt frem til sendingene ble avsluttet for kvelden kl. 23.00. På søndager sendte UR fra kl. 18.00 til kl. 21.00, da SVT overtok sendetiden fram til kl. 23.00. Den 20. januar 2006 begynte Kunskapskanalen også å sende på fredager og lørdager.

SVTs sendinger ble inndelt på temaer under rubrikken "Mera": "Historie" på søndager, "Kultur" på mandager, "Natur" på tirsdager, "Vitenskap" på onsdager og "Om verden" på torsdager. URs sendinger var ikke delt inn i temaer.

Kanalen sendte opprinnelig på samme kanalplass som Barnkanalen hver dag fra kl. 20.00 til kl. 01.00. Den 18. januar 2010 ble Kunskapskanalen flyttet til den tidligere kanalplassen til SVT24, og begynte å sende fra kl. 09.00 til kl. 01.00 på hverdager og fra kl. 12.00 til kl. 01.00 i helgene.

## Eksterne lenker
*
Kongsbregneslekten

**Kongsbregneslekten** (latin: *Osmunda*) er en slekt av bregner, innenfor kongsbregnefamilien *(Osmundaceae)* Den består av 15 kjente arter. Kanelbregneslekten *Osmundastrum* regnes av og til inn i *Osmunda*-slekten, og har én eller to arter.

I Norge har man bare en art blant denne slekten, nemlig vanlig kongsbregne *(Osmunda regalis)* eller «Royal Fern». 

*Osmunda ruggii*, en hybrid mellom *Osmunda claytoniana* og *Osmunda regalis*, er steril og en av de få hybrider vi kjenner til i hele kongsbregnefamilien.

## Arter
*For en mer utfyllende taksonomi, se: [[bregneplanter]]*


De 15 artene i denne gruppen omfatter blant annet:
* Kongsbregne *(Osmunda regalis)*
* *[[Claytonbregne]] (Osmunda claytoniana)*
** *[[Osmunda ruggii]]* (syn. *Osmunda regalis x claytoniana)*
* *[[Amerikansk kongsbregne]] (Osmunda spectabilis)*
* *[[Japansk blomsterbregne]] (Osmunda japonica)*
* *[[Osmunda lancea]] (Osmunda lancea )*
* *[[Osmunda angustifolia]]*
* *[[Osmunda banksiifolia]]*
* *[[Osmunda bromeliifolia]]*
* *[[Osmunda javanica]]*
* *[[Osmunda vachellii]]*

## Referanser


## Eksterne lenker
* 
* Flora of North America: ''Osmunda''
Kongsbregner

*Kongsbregner* har flere betydninger:

* Kongsbregnefamilien *(Osmundaceae)*, som omfatter 4 slekter av bregneer.
* Kongsbregneslekten *(Osmunda)*, som omfatter 15 arter av bregner.
* Individer av arten kongsbregne *(osmunda regalis)*.
Todea

* *[[Todea barbara]] 
* *Todea papuana 

***Todea*** er en slekt av bregner innenfor kongsbregnefamilien. Denne slekten har bare 2 kjente arter.

*Todea tidwellii* er i tillegg en fossil, utdødd art fra kritt, som er funnet på Vancouver Island i Canada. *Leptoteris* regnes av og til inn blant *Todea*-slekten, men er med sine 7 arter nå anerkjent som egen slekt.

## Arter
*For en mer utfyllende taksonomi, se: [[bregneplanter]]*


De 2 artene i denne gruppen omfatter:
* *[[Todea barbara]]* (Sør-Afrika, Oseania)
* *[[Todea papuana]]* (Ny-Guinea)

## Eksterne lenker
*
Leptopteris

se teksten

***Leptopteris*** er en slekt av bregner innenfor kongsbregnefamilien. Denne slekten har foreløpig 7 kjente arter som vokser på øyer i Oseania og Stillehavet.

Av utseende likner de på kongsbregne, men har enda mer uttalte farger i sporehusene. *Leptoteris* regnes av og til inn blant *[[Todea]]*-slekten, men er nå anerkjent som egen slekt.

## Arter
*For en mer utfyllende taksonomi, se: [[bregneplanter]]*

De 7 artene i denne gruppen omfatter blant annet disse fem:
* *[[Leptopteris superba]] (Leptopteris superba)* (New Zealand)
* *[[Leptopteris wilkesiana]] (Leptopteris wilkesiana)* (Fiji)
* *[[Leptopteris fraseri]] (Leptopteris fraseri)* (Australia)
* *[[Leptopteris laxa]] (Leptopteris laxa)* (Salomonøyene)
* *[[Leptopteris alpina]] (Leptopteris alpina)*

## Eksterne lenker
*
Mikaela Ingberg

**Mikaela Johanna Emilia Ingberg** (født 29. juli 1974 i Vasa) er en tidligere finsk spydkaster. Hennes meritter inkluderer blant annet bronsemedalje under VM 1995, EM 1998 og EM 2002. Hun har blitt trent av Tapio Korjus.
Hennes personlige rekord er på 64,03 og ble oppnådd under et stevne i Berlin i september 2000.

## Referanser


## Eksterne lenker
*
Petter Eide

**Petter Eide** (født 1959) er en norsk tidligere politiker (Sosialistisk Venstreparti). Han ble ble valgt inn sammen med Kari Elisabeth Kaski for SV som stortingsrepresentant fra Oslo ved stortingsvalget 2017. Han var i perioden også møtende varamedlem av Europarådets Parlamentarikerforsamling. Han gikk ut av Stortinget høsten 2021.

Han arbeider idag som seniorkonsulent i Rud Pedersen Public Affairs med politiske prosesser, strategi, internasjonale forhold og kommunikasjon som arbeidsfelt.

Eide er utdannet lærer og har hovedfag i sosialantropologi fra Universitetet i Oslo (1994). Han var generalsekretær i Amnesty Norge fra 2000 til 2007, generalsekretær i Care International Norge i 2007 og generalsekretær i Norsk Folkehjelp fra 2008 til 2011. I 2012 og 2013 ledet han Kirkens Nødhjelps arbeid i Pakistan. Tidligere har han arbeidet som informasjonsrådgiver i Geelmuyden Kiese, han var også partner i konsulentbyrået Conow. Han var politisk sekretær i Sosialistisk Venstreparti fra 1986 til 1991 og leder av partiets internasjonale utvalg fra 2010 til 2011.

## Referanser


## Eksterne lenker
* 
* 
*  Petter Eide ny generalsekretær i Norsk Folkehjelp fra Norsk Folkehjelp
Wang Liqin

**Wang Liqin** (født 18. juni 1978 i Shanghai i Folkerepublikken Kina) er en kinesisk bordtennisspiller.

Wang Liqin er regerende verdensmester i bordtennis, han har vunnet singletittelen tre ganger, 2001, 2005 og 2007.

Han ble olympisk mester i lagkonkurranse i bordtennis under OL 2008 i Beijing. Sammen med Ma Lin og Wang Hao beseiret de Tysklands lag i finalen med 3-0, 3-1, 3-1. Det var hans andre olympiske gull.

## Referanser


## Eksterne lenker
* 
*
Vengebåt

**Vengebåt** eller *venjebåt* var en plattgattet robåttype med flere åresett, gjerne med dekkshus akter.

Vengebåten ble vanligvis brukt til føring av «fint folk», dvs. som skyssbåt. Større vengebåter beregnet på lengre avstander førte også seil i forskjellige varianter.

I dag har vi kun et par tre vengebåter igjen, alle museumsbåter, vel bevart på land, to stykker i Baroniet i Rosendal og en uten veng på Sjøfartsmuseet i Bergen.

Imidlertid er det bygget to kopier, den ene kopi av Baronens båt i Rosendal og en kopi av Damsgaard- eller Eidsvollbåten i Bergen. Eidsvollbåten ble brukt under Lærdalsferden i 1814. Bildet til høyre er replika av Damsgaardbåten som fikk sitt navn Enigheden da den ble sjøsatt og døpt i juli 1993.

## Referanser


## Eksterne lenker
* ''Terje Planke: Eidsvollbåten.'' Fortidsminneforeningens årbok 2013
Wang Hao (bordtennisspiller)

**Wang Hao** (født 15. desember 1983 i Changchun i Jilin i Folkerepublikken Kina) er en kinesisk bordtennisspiller.

Han ble olympisk mester i lagkonkurranse i bordtennis under OL 2008 i Beijing. Sammen med Ma Lin og Wang Liqin beseiret de Tysklands lag i finalen med 3-0, 3-1, 3-1. Han har også to olympiske sølvmedaljer i single.

## Referanser


## Eksterne lenker
*
Kanelbregneslekten

**Kanelbregneslekten** (latin: *Osmundastrum* eller *Osmunda cinnamomeum*) er en slekt av bregner innenfor kongsbregnefamilien. Denne slekten har bare to kjente arter, begge en slags varianter av **kanelbregne**. Før trodde man den var en *Osmunda cinnamomea*, men genetiske studier viser at kanalbregnen er en egen søsterslekt av de andre slektene i kongsbregnefamilien.

Kanelbregneslekten regnes av og til inn i kongsbregneslekten *Osmunda*, og artene vokser på henholdsvis den østlige og den vestlige halvkule. De danner enorme bestander fra store, massive rotsystemer, og trives godt i svært fuktig eller myrlendt terreng. 

De sterile skuddene har dobbelt flikete, lysegrønne eller mellomgrønne blader, som er 30-150 cm høye og 15-20 cm brede. De fertile skuddene er 25-40 cm høye, smale, først grønne, men deretter lysebrune når de avgir sporehushoper i klaser. De fertile skuddene spirer først, og rager omtrent så høyt som de sterile når sistnevnte bøyer seg ned mot bakken. De fertile skuddene varer derimot lengre utover høsten, de overlever faktisk vinteren mens de sterile bladene tas av frosten og dør.

Enkelte urbefolkninger i Asia bruker **Asiatisk kanelbregne** som mat, ved at enten fibrene i røttene trevles opp og spises etter lengre bearbeiding, eller de unge skuddene kokes som en grønnsak. 

## Arter
*For en mer utfyllende taksonomi, se: [[bregneplanter]]*


De 2 artene i denne gruppen omfatter:
* ***[[Asiatisk kanelbregne]]''' (Osmundastrum cinnamomeum)'' eller ''(Osmundastrum asiaticum)'' (syn. ''Osmunda cinnamomea'' var. ''asiatica)'' (sørøstre Sibir, Japan, Korea, Kina, Taiwan, Vietnam, Thailand, Myanmar)
* ***Kanelbregne*' (Osmundastrum cinnamomeum)* (Labrador, Ontario, nordlige og østlige USA, Mexico, Karibien, Sør-Amerika sør til Paraguay)

## Referanser


## Eksterne lenker
* 
* Flora of North America: ''Osmunda''
Anogrammaslekten

**Anogramma-slekten** (latin: *Anogramma*), er en liten slekt av bregner innenfor hestesprengfamilien *(Adiantaceae)*, med få (antakelig 6) gjenlevende arter. Den henføres i moderne, internasjonal systematikk til en familie man kaller *[[Pteridaceae]]*, og som omfatter også hestespreng-gruppen.

De har fertile blad i midten, og normalt sporehus i alle bladflikene.

Disse bregnene er ytterst sjeldne og har vokst på øyer på den sørlige halvkule, inklusive Australia. Arten *Anogramma Ascensionis* vokste på St. Helena, men ble i moderne tid utryddet på grunn av tap av naturlige livsmiljø.

## Arter
Denne slekten omfatter i alle fall 6 kjente arter:
* *[[Anogramma leptophylla]] eller «Jersey fern» (Anogramma leptophylla)* (vestkysten av Australia)
* *[[Anogramma chaerophylla]] (Anogramma chaerophylla)*
* *[[Anogramma lorentzii]] (Anogramma lorentzii)*
* *[[Anogramma novogaliciana]] (Anogramma novogaliciana)*
* *[[Anogramma osteniana]] (Anogramma osteniana)*
* *[[Anogramma reichsteinii]] (Anogramma reichsteinii)*
* + *[[Anogramma Ascensionis]] (St. Helena, utryddet)*

## Eksterne lenker
* 
* Gray, A. 2003. ''Anogramma ascensionis''. 2006 IUCN Red List of Threatened Species.  Downloaded 20. august 2007.
* Western Australian Flora – ''Anogramma leptophylla''
Hestesprengslekten

* *[[Cryptogramma acrostichoides|C. acrostichoides]]*
* *[[Cryptogramma cascadensis|C. cascadensis]]*
* *[[Cryptogramma stichensis|C. stichensis]]*
* *[[Cryptogramma stelleri|C. stelleri]]*
* hestespreng

**Hestesprengslekten** (latin: *Cryptogramma*), er en liten slekt av bregner innenfor hestesprengfamilien *(Adiantaceae)*, med få (8-11) kjente arter. Den henføres i moderne, internasjonal systematikk til en familie man kaller *[[Pteridaceae]]*, og som omfatter også det som i nordisk botanikk kalles hestesprengfamilien.

Disse bregnene har typisk flikete blader, og formerer seg ved generasjonsveksling gjennom sporer, og ikke med frø.  De har fertile blad i midten, og normalt sporehus i alle bladflikene.

## Arter
Denne slekten omfatter i alle fall 8 kjente arter, hvorav fem av dem er:
* Hestespreng *(Cryptogramma crispa)* – eller «Parsley fern»
* *[[Cryptogramma acrostichoides]]* – «American rockbrake»
* *[[Cryptogramma cascadensis]]* – «Cascade rockbrake»
* *[[Cryptogramma stichensis]]* – «Sitka rockbrake»
* *[[Cryptogramma stelleri]]* – eller «Steller's rockbrake»

## Galleri

Fil:Cryptogrammaacrostichoides.jpg|*[[Cryptogramma acrostichoides]]*
Fil:Cryptogramma crispa.jpg|Hestespreng*(Cryptogramma crispa)*


## Eksterne lenker
* 
* Jepson Manual beskrivelse (Berkeley University)
* USDA plantebeskrivelse
*  slektsbeskrivelse
Adiantumslekten

**Adiantum-slekten** (latin: *Adiantum*), engelsk *«Maidenhair ferns»*, er en slekt av bregner innenfor hestesprengfamilien *(Adiantaceae)* med over 200 arter. Den henføres i moderne, internasjonal systematikk til en familie man kaller *[[Pteridaceae]]*, og som omfatter også hestespreng-gruppen.

Disse bregnene er krypende og vokser ofte på humusrik jord, vel drenert og fuktug jord, eller på fjell (bergsprekker) og rundt fossefall. Bladene er flikete slik vi kjenner fra norske bregnearter.  De har fertile blad i midten, og normalt sporehus i alle bladflikene.

Det er nesten 40 arter i Kina, og høytvoksende arter i Andesfjellene. To arter vokser i USA, og noen i Europa (inkludert *Adiantum capillus-veneris*).

## Arter
De drøye 200 artene i denne slekten omfatetr blant annet:
* *[[Adiantum aethiopicum]] – «Common Maidenhair»
* *Adiantum aleuticum «Aleutian Maidenhair»
* *[[Adiantum anceps]] – Double Edge Maidenhair 
* *Adiantum bellum «Bermuda Maidenhair»
* *[[Adiantum brasiliense]] – «Brazilian Maidenhair» 
* *Adiantum capillus-veneris – «Black Maidenhair»
* *[[Adiantum concinnum]] – «Polished Maidenhair»
* *Adiantum diaphanum – «Small Maidenhair»
* *[[Adiantum emarginatum]] – «California Maidenhair» 
* *Adiantum excisum – Chilean Maidenhair
* *[[Adiantum fengianum]] 
* *Adiantum formosum – Australian Maidenhair
* *[[Adiantum fragile]] – «Fragile Maidenhair»
* *Adiantum hispidulum – «Rough Maidenhair»
* *[[Adiantum jordanii]] – «California Maidenhair»
* *Adiantum latifolium – «Broadleaf Maidenhair» 
* *[[Adiantum lianxianense]] 
* *Adiantum macrophyllum – «Largeleaf Maidenhair» 
* *[[Adiantum melanoleucum]] – «Fragrant Maidenhair» 
* *Adiantum obliquum – «Oblique Maidenhair» 
* *[[Adiantum pedatum]] – «Northern Maidenhair», Five-fingered Fern
* *Adiantum peruvianum – «Peruvian Maidenhair» 
* *[[Adiantum petiolatum]] – «Stalked Maidenhair»
* *Adiantum polyphyllum – «Giant Maidenhair» 
* *[[Adiantum pulverulentum]] – «Glossy Maidenhair» 
* *Adiantum pyramidale – «Pyramid Maidenhair» 
* *[[Adiantum raddianum]] – «Delta Maidenhair» 
* *Adiantum seemannii – «Seeman's Maidenhair» 
* *[[Adiantum subcordatum]] – «Big Maidenhair» 
* *Adiantum tenerum – «Fan Maidenhair»
* *[[Adiantum tetraphyllum]] – «Fourleaf Maidenhair»
* *Adiantum trapeziforme – «Diamond Maidenhair» 
* *[[Adiantum tricholepis]] – «Fuzzy Maidenhair» 
* *Adiantum venustum – «Evergreen Maidenhair», Himalayan Maidenhair
* *[[Adiantum villosum]] – «Woolly Maidenhair»
* *Adiantum viridimontanum – «Green Mountain Maidenhair»
* *[[Adiantum vivesii]] – «Puerto Rico Maidenhair» 
* *Adiantum wilsonii – Wilson's Maidenhair 
* *[[Adiantum zollingeri]] – «Zollinger's Maidenhair»

== Eksterne lenker ==
* 
* [http://www.efloras.org/florataxon.aspx?flora_id=1&taxon_id=100603 Flora of North America: *Adiantum*]
* [http://www.efloras.org/browse.aspx?flora_id=3&start_taxon_id=100603 Flora of China: *Adiantum'' species list]
Enos Cabell

**Enos Milton Cabell, Jr.** (født 8. oktober 1949 i Fort Riley, Kansas) er en tidligere baseballspiller fra USA, som spilte 15 sesonger i Major League Baseball for klubbene Baltimore Orioles, Houston Astros, San Francisco Giants, Detroit Tigers og Los Angeles Dodgers. 28. februar 1986, ble Cabell og seks andre baseballspillere tatt for bruk av kokain. De slapp imidlertid suspensjoner etter mellom annet å ha gått med på store donasjoner til kampen mot narkotika. 

## Referanser

## Eksterne lenker
*
Eriosorusslekten

***Eriosorus*** er en liten slekt av bregner innenfor hestesprengfamilien (Adiantaceae), som sammen med den meget nærstående slekten *[[Jamesonia]]* danner en monofyletisk gruppe. 

Slekten henføres i moderne, internasjonal systematikk til en familie man kaller Pteridaceae, og som omfatter også hestespreng-gruppen.

Antall arter er 25, og de vokser høyt i Andesfjellene i Sør-Amerika. Bare tre arter vokser lavere enn  moh., og mer enn 13 arter trives på over  meter. De oppstod ifølge fossilfunn for første gang under oligocen. Slekten ble foreslått i 1852.

Disse bregnene er ytterst sjeldne og har vokst på øyer på den sørlige halvkule, inklusive Australia. Arten *Anogramma Ascensionis* vokste på St. Helena, men ble i moderne tid utryddet på grunn av tap av naturlige livsmiljø.

## Arter
Denne slekten omfatter 25 kjente arter, og noen av dem er:
* *[[Eriosorus rufescens]] (Eriosorus rufescens)* (fra Venezuela til Bolivia)
* *[[Eriosorus longipetiolatus]] (Eriosorus longipetiolatus)* (Colombia, Ecuador)
* *[[Eriosorus setulosus]] (Eriosorus setulosus)* (Colombia, Ecuador)
* *[[Eriosorus congestus]] (Eriosorus congestus)* (Costa Rica)
* *[[Eriosorus hirtus]] (Eriosorus hirtus)*
* *[[Eriosorus novogranatensis]] (Eriosorus novogranatensis)*
* *[[Eriosorus flexuosus]] (Eriosorus flexuosus)*
* *[[Eriosorus lindigii]] (Eriosorus lindigii)* (Colombia)
* *[[Eriosorus hispidulus]] (Eriosorus hispidulus)*
* *[[Eriosorus hirsutulus]] (Eriosorus hirsutulus)* (Colombia)
* *[[Eriosorus cheilanthoides]] (Eriosorus cheilanthoides)*
* *[[Eriosorus myriophyllus]] (Eriosorus myriophyllus)* (Brasil)
* *[[Eriosorus insignis]] (Eriosorus insignis)* (Brasil)

## Referanser


## Eksterne lenker
* 
* Abstrakt fra ''American Journal of Botany''
* Patricia Sánchez-Baracaldo: «Phylogenetics and biogeography of the neotropical fern genera Jamesonia and Eriosorus (Pteridaceae)» i ''American Journal of Botany''
Landauer

**Landauer** (fra tysk *Landauer* (*Wagen*)*,* fritt oversatt «vogn fra byen Landau») er en firehjult kalesjevogn, opprinnelig trukket av to eller flere hester. Landaueren har fire seter, med kalesje over både baksetet og motsetet.   

Landaulett er en mellomting mellom en kupé og en landauer. De to fremre (mot-)setene er borte, men kalesjen kan heves og senkes over baksetet.

Den finnes først og fremst som statsmannsbil. Blant de mer kjente bilene som har blitt laget i denne klassen er Mercedes-Benz S-Klasse og Citroën SM. På Jarlsberg Hovedgård er det bevart en landauer som ble trukket av 8 hester.

## Referanser


## Eksterne lenker
*
Plantevernbygningen

**Plantevernbygningen** er en bygning ved Norges miljø- og biovitenskapelige universitet på Ås.

Bygningen het opprinnelig Fellesbygget og ble oppført i 1958. Arkitekter var Grimsgaard & Øien. Seks ulike institusjoner flyttet inn i det nye bygget, blant annet Statens viltundersøkelser, og Statens plantevern. De andre institusjonene har flyttet ut, men Statens plantevern er nå en del av Bioforsk (Bioforsk Plantehelse), og holder fortsatt til i bygningen. Etter omfattende ombygging, ble bygningen gjenåpnet med nytt navn 1. juni 2004.

## Eksterne lenker

* Statsbygg – Åpent rom, mars 2002
* Statsbygg – Plantevernbygningen, Ås
* Statsbygg – Tilvekst på Ås: Plantevernbygningen åpnet
Svensk röd och vit boskap

**Svensk röd och vit boskap (SRB)** er en svensk kurase. Den er Sveriges vanligste kurase sammen med Svensk låglandsboskap (SLB).

## Historie og utbredelse
SRB er utviklet med utgangspunkt i gamle svenske herregårdsraser som er krysset med engelske melkeraser og skotsk Ayshire. Avlsforeningen for Röd svensk Boskap ble opprettet i 1892 og den svenske Ayshireforeningen i 1899. Disse to rasene ble i 1928 slått sammen til Svensk röd och vit boskap (SRB).

SRB er også en del av grunnlaget til den norske rasen Norsk rødt fe. Sæd fra eliteokser av SRB importeres til Norge og brukes som såkalte oksefedre. Som et resultat av dette inngår SRB i det genetiske arvematerialet til Norsk rødt fe

I 2007 var det regisrert 166 995 kyr av SRB i Sverige. 

## Kjennetegn
Dyrene er røde eller røde og hvite. SRB er gode melkedyr, med høyt innhold av protein og fett i melka. Voksne kyr har en levende vekt på cirka 600 kg. 

Det definerte avlsmålet er å utvikle en ku med gode melkeegenskaper, forent med gode kjøttproduksjonsegenskaper og lang livslengde. Det avles på jureksteriør, kalvingsegenskaper og jurhelse. Det jobbes også med å øke størrelsen noe, spesielt med hensyn til rensligheten.

## Eksterne lenker
*SRB-foreningen  
*Om rasen hos NordGen
*Geno
Aften

**Aften** kan bety flere ting:
* som et synonym for kveld
* Aftenpostens ettermiddagsutgivelse *Aften* i Osloregionen
Ljudmyla Blonska

**Ljudmyla Leonidivna Blonska**, ukrainsk Людмила Леонідівна Блонська, russisk *Ljudmila Leonidovna Blonskaja* (Людмила Леонидовна Блонская) (født 9. november 1977 i Simferopol, Ukraina) er en ukrainsk mangekjemper, som opprinnelig vant sølvmedalje i sjukamp under OL i 2008 i Beijing, men ble diskvalifisert etter å ha avlagt en positiv dopingtest på anabole steroider.

## Karriere
Første gang Blonska deltok i OL, var i Sydney i 2000, hvor hun kom på 23.-plass. Etter å ha klart 13.-plass i EM i 2002, testet hun kort tid etter positivt på anabole steroider, og ble utestengt i to år. Etter at hun returnerte til friidretten, har hun hatt en bemerkelsesverdig utvikling, som har ført til en rekke spekulasjoner om hun fortsatt benytter ulovlige prestasjonsfremmende midler. 
I forkant av OL i Beijing kritiserte konkurrenten Kelly Sotherton at Blonska fikk lov å stille i OL. 

I 2005 vant hun Universiaden, og fikk femteplass under EM i 2006. I VM i 2007, da hun tok sølvmedalje bak Carolina Klüft, satte hun ukrainsk rekord med poengsummen 6832 poeng. 

## Referanser


## Eksterne lenker
*
Gensløyd

**Gensløyd**, *genspleising*, eller *genmodifisering* (*genetisk modifisering*, GM) omfatter endring av arveanleggene i en organisme: flytning av gener fra én organisme til en annen. Det er en teknikk for å endre arveanlegg, det vil si at eventuelle avkom vil få samme endring. Ordet genmanipulasjon betyr det samme, men er et verdiladet begrep da «manipulasjon» oppfattes som en umoralsk eller uetisk hensikt. Gensløyd er et norsk begrep ved at prosessen ofte innebærer å plukke fra hverandre deler av et DNA-molekyl og spleise delene sammen på en annen måte.

Gensløyd er en mer avansert måte å foredle på; ved tradisjonell foredling kan man ikke kun ta de gode gener og velge bort de dårlige. Ved gensløyd er man i stand til å velge ut bestemte egenskaper og sette dem inn i en annen art eller plate. I teorien er det mulig å genspleise en plante og et dyr, men det er ennå vanskelig ettersom jo mindre de to har til felles, desto mindre er sannsynligheten for at de vil være i stand til ta de nye celler til seg.

Ved gensløyd endres genene slik at genenes egenskaper også endres. Hvis man eksempelvis ønsker flere vitaminer i maten eller at maten skal holde seg lengre enn normalt setter man inn et gen som gjør at maten får disse egenskapene. Grunnen til at det er mulig ved hjelp av gensløyd å flytte gener fra mennesker, dyr, planter, og bakterier er at disse er laget av de samme stoffer. I Europa er det utbredt en forsiktig holdning til gensløyd, mens andre land, eksempelvis USA, har tatt i bruk genetisk modifisering i stor skala. Norge følger på dette området en forsiktighetsstrategi som kalles «føre var»-politikk.

## Se også
* Genetisk modifisert organisme
* Genteknologi

## Litteratur
* British Medical Association (1999): *The Impact of Genetic Modification on Agriculture, Food and Health*. BMJ Books. ISBN 0-7279-1431-6.
* Donnellan, Craig (2004): *Genetic Modification (Issues)*. Independence Educational Publishers. ISBN 1-86168-288-3.
* Morgan, Sally (2003): *Superfoods: Genetic Modification of Foods (Science at the Edge)*. Heinemann. ISBN 1-4034-4123-5.
* Smiley, Sophie (2005): *Genetic Modification: Study Guide (Exploring the Issues)*. Independence Educational Publishers. ISBN 1-86168-307-3.
* Zaid, A; H.G. Hughes, E. Porceddu, F. Nicholas (2001): ''Glossary of Biotechnology for Food and Agriculture – A Revised and Augmented Edition of the Glossary of Biotechnology and Genetic Engineering'' . Tilgjengelig på engelsk, fransk, spansk, kinesisk, russisk, polsk, arabisk eller vietnamesisk. Roma, Italia: FAO. ISBN 92-5-104683-2.

## Eksterne lenker
* Forskning.no: Positive til bioteknologi
* Forskning.no: Genmodifisert mat (artikkelsamling)
* Genmodifiering eller manipulering? (Bioterm) (svensk)
Ettermiddagen

***Ettermiddagen*** er et norsk aktualitetsprogram som ble sendt direkte på TV 2 fra 2012 til 2013. Programmet gikk på ettermiddager og tidlig kveld, mandag til torsdag. Det varte i 1,5 time, avbrutt av en halv time nyheter (kl. 17.30-18.30 og kl. 19.00-19.30). Sendingene gikk direkte fra TV 2s lokaler på Karl Johans gate i Oslo.

Programmet ble det første året ledet av Silje Stang, Sarah Natasha Melbye og Stian Barsnes-Simonsen. I 2013 overtok Guri Solberg og Martin Giæver.

Programmet ble nedlagt på grunn av lave seertall.

## Referanser
Fot per sekund

**Fot per sekund** (engelsk: foot per second, flertall: feet per second) er ofte en henvisning til en måleenhet basert på *imperial foot*, og fra 1959 *international foot*. Måleenheten er i mange deler av verden idag erstattet av SI-systemets meter per sekund. I USA benyttes fot per sekund fortsatt som enhet. Vanlige forkortelser er **fps**, **ft/s** og **ft/sec**.

*[[Fot (måleenhet)|Fot]] som grunnenhet finnes i et utall historiske varianter, og dermed vil også *fot per sekund'' finnes i like mange varianter. Dette kan føre til tolkingsproblemer når enheten brukes i historiske kilder. For å vite nøyaktig hva enheten tilsvarer må en vite den historiske konteksten.

## Hjemmelading
Enheten brukes også av enkelte i Norge til hjemmelading av ammunisjon (mens andre isteder bruker meter per sekund). Skytekronografer til måling av utgangshastighet på prosjektiler kan ofte veksle mellom å vise fot eller meter per sekund ved å endre på innstillingene. Ladedata fra USA oppgis ofte i ft/s.

1 fot per sekund tilsvarer:
:0.3048 m/s (eksakt) 
:1.09728 km/t (eksakt) 
:\frac{15}{22} miles per hour (eksakt)
VM i turn 1983

Det 22. **[[verdensmesterskapet i turn]]** ble arrangert i perioden 23. til 30. oktober 1983, i Budapest i Ungarn.

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

#### Hopp

#### Skranke

#### Trave

#### Frittstående

## Medaljeoversikt
Den binomiske opsjonsprisingsmodell

**Den binomiske opsjonsprisingsmodell** er en finansiell modell utviklet av de amerikanske økonomene Cox, Ross og Rubinstein i 1979 for aktivaprising basert på fravær av arbitrasje. Modellen er basert på at verdien av det underliggende aktivum er en diskret, nærmere bestemt binomisk stokastisk variabel som realiseres i diskret tid.

## Bruk av modellen
Den binomiske modellen brukes i praksis til numerisk opsjonsprising i tilfeller hvor andre modeller er vanskeligere å anvende. Dette gjelder blant annet for amerikanske opsjoner, dividendebetalende opsjoner, realopsjonsmodeller og særlig kompliserte opsjoner (herunder asiatiske opsjoner). Den binomiske modellen kan i slike tilfeller være raskere enn Monte Carlo-simulering.

## Metode
For å prise opsjoner i den binomiske modellen antar man at det finnes et komplett marked bestående av et underliggende aktivum (i dette tilfelle en aksje) hvis verdi betegnes S, som er en binomisk stokastisk prosess i diskret tid og et risikofritt aktivum som gir en deterministisk avkastning R=1+r. I tillegg til de ovennevnte aktiva eksisterer det et derivat hvis verdi f bare avhenger av verdien av S (og evt tiden t).

Anta at en aksje på et tidspunktt har verdien S_t. I den binomiske modellen kan aksjekursen på det neste tidspunkt enten øke med en faktor u til S_t^u eller falle med en faktor d til S_t^d. Vilkåret for fravær arbitrasje i dette markedet er at u \ge R \ge , hvor streng likhet innebærer en deterministisk aksjekurs.

## Énperiodisk modell
For å prise en énperiodisk opsjon tar man utgangspunkt i en replikerende strategi hvor man ved hjelp av det underliggende og det risikofrie aktivum konstruerer en portefølje hvis kontantstrøm er en perfekt kopi av kontantstrømmen fra opsjonen i alle mulige fremtidige tilstander. Denne porteføljen på under forutsetningen om ingen arbitrasje ha samme pris som opsjonen. Man får derfor at:
f_{t+1}^u(S)=aS_{t+1}^u+bR
f_{t+1}^d(S)=aS_{t+1}^d+bR
Julibakkemåler

**Julibakkemåler** (*Scotopteryx luridata*) er en sommerfugl i gruppen av de egentlige målere  (Geometridae). Den er funnet én gang i Norge, i Søgne i Vest-Agder, og har neppe noen vid utbredelse her siden vertsplantene, gulltorn og ginst, er ganske sjeldne i Norge.

## Utseende
En middelsstor (vingespenn 27 – 38 mm), slank, grå måler med spisse forvinger. **Forvingen** har tre smale, brune tverrbånd jevnt fordelt utover vingen. Feltet mellom de to ytterste tverrbåndene er ofte litt mørkere enn resten av vingen og har en liten, svart flekk. I vingespissen er det en kort, brun skråstrek. **Bakvingen** er ensfarget silkeaktig hvit. Arten er meget lik den beslektede *[[Scotopteryx mucronata]]* (ikke funnet i Norge) og noen ganger må man undersøke kjønnsorganene for å skille de to artene sikkert.

## Levevis
Larven lever på busker i erteblomstfamilien, først og fremst gulltorn (*Ulex europaeus*) og ginst (*Genista* spp.). Arten finnes på lynghei, beitemarker, strandenger og andre steder der disse vokser. De voksne målerne flyr fra juni til august, mest i juli.

## Utbredelse
Dette er en europeisk art. I Norge er den bare funnet én gang, i Søgne i Vest-Agder i 1979. Det er usikkert om den har bestander i Norge i dag, i alle fall kan den ikke være vidt utbredt da næringsplantene er ganske sjeldne i Norge.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Scotopteryx luridata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
SRB

**SRB** kan referere til:
* Svensk röd och vit boskap, en kurase.
* ISO 3166-1 alfa-3-koden for Serbia.
* Single Resolution Board, et EU-byrå.
Partikkelstråling

**Partikkelstråling** er en type ioniserende stråling som skapes ved kjernefysisk nedbrytning, fisjon eller fusjon.
Strålingen består av subatomære partikler eller atomkjerner i høy hastighet. Disse partiklene har masse, og kan ha forskjellige hastigheter og energinivåer. 
 
Eksempler på partikkelstråling:

*Alfastråling (α) består av positivt ladede partikler med to protoner og to nøytroner (identisk med atomkjernen til helium).
*Betastråling (β+ og β–) består av ladede partikler med samme masse som et elektron.
*Nøytronstråling består av nøytroner uten elektrisk ladning.
*Protonstråling består av positivt ladede protoner.

## Se også
*Elektromagnetisk stråling
*Subatomær partikkel

## Eksterne lenker
* Universitetet i Oslo –  Generell informasjon om ioniserende stråling Besøkt 19.august 2008
Taggart

***Taggart*** er en britisk-skotsk kriminalserie som gikk på ITV fra 1983 til 2010. Serien handlet om kriminaloverbetjenten Jim Taggart som var ansatt ved kriminalavdelingen i Glasgow. Han var en barsk, erfaren, ofte spydig etterforsker, men med en sterk rettferdighetssans. Serien ble produsert av Scottish Television for ITV. Rollen som Taggart ble spilt av Mark McManus frem til han døde i 1994. Serien fortsatte uten ham, men produsentene valgte likevel å beholde tittelen. Serien og hovedkarakteren startet som den tredelte miniserien *Killer* i 1983. I 1985 kom den ordinære serien, og under tittelen *Taggart*. 

Serien var den lengstlevende britiske kriminalserien da den ble avsluttet i 2010. Serien ble avsluttet på grunn av sviktende seertall. Den hadde over 14 millioner seere i sine glansdager, mens tallene for siste sesong var på 3,8 millioner.

## Rollefigurer
I seriens første år er hovedpersonen kriminaloverbetjent «Jim Taggart», spilt av den skotske skuespilleren Marc McManus (død 1994). Han er en barsk, erfaren, ofte spydig og mavesur etterforsker, men med en sterk rettferdighetssans.

Taggarts overordnede er kriminalførstebetjent «Jack McVitie» som ofte omtales som «The Biscuit» (*Kjeksen*), et ordspill som refererer til kjeksemerket McVitie's. Han ble spilt av Iain Anders (død 1997). McVitie var en ikke uhumoristisk, men dog byråkratisk overordnet. Således får «Jim Taggart» for eksempel en irettesettelse da han går hen over «McVities» hode og ber om å få utlevert en mistenkts militærpapirer hvor de rettelig skulle skaffes via «McVitie».

«Taggarts» første høyre hånd var kriminalbetjent «Peter Livingstone» (spilt av Neil Duncan) som var av en helt annen støpning enn «Taggart». Hvor «Taggart» var sønn av en sporvognsfører som ville ha ham til å fortsette i den samme metier, var «Peter Livingstone» akademiker &ndash; og kom tilmed fra en middelklassebakgrunn i Edinburgh.

«Taggarts» neste høyre hånd var kriminalbetjent «Michael Jardine» (spilt av James MacPherson). Han er mere i «Taggarts» smak, blant annet på grunn av at «Taggart» gikk på politiskole med «Jardines» far. Da «Livingstone» senere tok vekk, ble «Jardine» forfremmet til kriminalbetjent og ble «Taggarts» nabo. Mellom «Livingstone» og «Jardine» hadde der vært et gjensidig misforhold.

## Referanser


## Eksterne lenker
*
Lin Dan

**Lin Dan** (forenklet kinesisk:林丹; pinyin: *Lín Dān* (født 1983) er en tidligere profesjonell badmintonspiller.

Lin, som er venstrehendt, var i en periode den 2. beste spilleren i verden innen single-badminton for menn og vant en rekke store mesterskap, blant annet VM i 2006 og 2007, og OL i 2008. Han vant også mennenes singelturnering under Sommer-OL 2012 i London etter en svært jevn finale.

Han la opp i juli 2020.

## Referanser


## Eksterne lenker
* 
*  Offisiell hjemmeside
The Life Pursuit

***The Life Pursuit*** er et studioalbum fra Belle & Sebastian som ble sluppet 6. februar 2006. Albumet nådde den høyeste listeplasseringen av Belle & Sebastian sine album med 8.-plass i Storbritannia og 65.-plass i USA. I Norge var den beste plasseringen en 16.-plass på VG-lista.
 
## Sporliste
#«Act of the Apostle» &ndash; 2:55
#«Another Sunny Day» &ndash; 4:04
#«White Collar Boy» &ndash; 3:20
#«The Blues Are Still Blue» &ndash; 4:08
#«Dress Up in You» 4:23
#«Sukie in the Graveyard» &ndash; 3:00
#«We Are the Sleepyheads» &ndash; 3:33
#«Song for Sunshine»« &ndash;» 4:06
#«Funny Little Frog» &ndash; 3:08
#«To Be Myself Completely» &ndash; 3:17
#«Act of the Apostle II» &ndash; 4:20
#«For the Price of a Cup of Tea» &ndash; 3:19
#«Mornington Crescent» &ndash; 5:40
#«Meat and Potatoes» &ndash; 4:25 (iTunes bonusspor)
#«I Took a Long Hard Look» &ndash; 3:36 (iTunes bonusspor)

## Eksterne lenker
*
Instruks

**Instruks** er en ordre, ofte skriftlig, som binder den underordnede instans eller person til å handle på en bestemt måte.  En instruks utstedt av norske myndigheter må ha hjemmel i lov eller forskrift. I næringslivet brukes instrukser i forhold til behovet for å presisere og dokumentere oppgaver og fullmakter.
Realverdi

**Realverdi** er en gjenstands eller en enhets verdi uttrykt i faste priser. Realverdier er fast eiendom og gjenstander i motsetning til finansverdier som utgjøres av penger, aksjer, obligasjoner og gjeldsbrev.
Erik Solem

**Erik Toralf Solem** (1877–1949) var en norsk jurist og motstandsmann under andre verdenskrig. Han var medlem av Hjemmefrontens ledelse og ledet Eidsivating lagmannsretts behandling av saken mot Knut Rød.

## Liv og virke
Han ble høyesterettsadvokat i 1905, sorenskriver i 1912, konstituert professor i rettsvitenskap i 1931 og høyesterettsdommer i 1938. I 1945 fikk han i oppdrag å lede landssvikoppgjøret som konstituert lagmann ved Eidsivating lagmannsretts landssvikavdeling. Han var formann i Den militære undersøkelseskommisjon av 1946 og i straffelovkommisjonen av 1947. Fra 1939 til 1949 var han redaktør av *[[Tidsskrift for Rettsvitenskap]]*.

Solem var den som forkynte dødsdommen over torturisten og frontkjemperen Reidar Haaland i den første store landssvik-saken. Solem uttalte videre at der det oppstår konflikt mellom norsk lov og internasjonal rett, må sistnevnte vike. Dette er i motstrid med hva Norges regjering ellers hevdet som sitt syn på folkeretten. Da det under krigen oppstod uenighet om Kvarstadbåtene, skrev Jens Bull, chargé d'affaires i Stockholm, til Sveriges utenriksminister: «Hvis de svenske domstoler eller andre svenske myndigheter tar skritt som er i strid med folkeretten, har den svenske regjering plikt til å treffe de forholdsregler som er nødvendige for å forandre den rettsstridige tilstand.»

## Bibliografi
* *Civilprocesreformen i praksis*, (1918)
* *Lappiske rettsstudier*, (1933)
* *Tinglysningsloven med kommentarer*, sammen med Ole Fingalf Harbek, (1935)
* *Kommentarer til Landssvikanordningen*, (1945)
* *Landsvikloven*, (1947)
* *Holberg som jurist*, (1947)

## Referanser
Gulrotsuger

**Gulrotsuger** (*Trioza apicalis*) er en plantelus som angriper kulturvekster, som gulrot.

## Utseende
Gulrotsuger er lys grønn og om lag tre millimeter lang i voksen størrelse. Voksne dyr har klare gjennomskinnelige vinger.

## Levevis
Gulrotsugeren suger ut plantesaften og utskiller et spytt som «stresser» gulrotplanten. Bladene blir rammet av krusesjuke (en kraftig kruset form), veksten blir hemmet, konsistensen blir som ved og smaken blir bitter. Nymfene gjør mindre skade. Den blir bekjempet med kjemiske midler når gulrotplantene har fått to&ndash;tre blader.

Gulrotsugeren overvintrer i grantrær. Innflyving foregår i første del av juni. Eggleggingen foregår på kulturveksten etter få dager. Den legger egg i åkeren, som klekker ut nymfer som suger plantesaft. Det er én generasjon hvert år. Nye voksne individer opptrer fra midten av august måned.

## Utbredelse
Gulrotsugeren forekommer i deler av Østlandet, Sørlandet samt rundt Trondheimsfjorden.

## Referanser




## Eksterne lenker
*
Michael Ezra

**Michael Ezra Kato** (født **Michael Semakula**; 1973) er ugandisk forretningsmann og eiendomskonge. 

Ezras enorme formue er ikke kjent, men han er kjent som en sportsentusiast og sportsfilantrop. Han gjør de fleste av sine forretninger fra Dubai. I 2008 ble hans alder oppgitt til 34 år. 

I 2004 tilbød Ezra å kjøpe fotballklubben Leeds United for 60 millioner britiske pund, men tilbudet ble avslått.  I 2008 kunne en Airbus-talsmann bekrefte at de hadde kommet til en «foreløpig avtale» med Ezra om salg av en privat Airbus A380 superjumbo, verdsatt til 260 millioner amerikanske dollar (før VIP-innredning). Ezra blir i så fall den andre privatperson i verden som bestiller en A380 til privat bruk. (Etter en prins fra  Saudi Arabia).

## Referanser


## Eksterne lenker
* Michael Ezras hjemmeside
Langeland skule

**Langeland skule** er en offentlig barneskole og den største i Stord kommune. Skolen har ca. 400 elever fordelt på klassetrinnene 1–7.
Skolen var ferdig og ble tatt i bruk i 1968.

Skolen har eget musikkorps (brassband), Langeland skulekorps stiftet 1972.

## Eksterne lenker
* Skolens hjemmeside
Vandrelinjemåler

**Vandrelinjemåler** (*Orthonama obstipata*) er en sommerfugl i gruppen av de egentlige målere  (Geometridae). Denne arten har ikke faste bestander i Nord-Europa, men den vandrer mye og har blitt funnet flere ganger i Norge.

## Utseende
En ganske liten (vingespenn 18 – 21 mm), slank, brunlig måler. Kjønnene er noe forskjellige, hunnen er større og litt mørkere enn hannen, og har en hvit flekk i forvingen som hannen mangler. Begge vingepar er gråbrune med mange smale tverrlinjer, disse er mest tydelige hos hannen, som også har et bredere, mørkt tverrbånd med en liten svart flekk nær midten av vingen.

## Levevis
Vandrelinjemåleren danner ikke bestander i Nord-Europa, men den flyr av og til inn fra Mellom-Europa. Dette skjer vanligvis på ettersommeren og høsten. Larven lever på ulike slags lave urter.
## Utbredelse
Arten finnes i Europa, og også i Nord-Amerika. I Norge er den funnet noen få ganger langs kysten av Sør- og Østlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Orthonama obstipata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Jahn Teigen Arena

**Jahn Teigen Arena** (fra 2001 til 2024: **Oseberg kulturhus**) er et privateid kulturhus og hotell som ligger ved brygga i Tønsberg i Vestfold. Bygget er et flerbrukshus som rommer en større teatersal og konferansefasiliteter i tillegg til et dominerende hotell. Jahn Teigen Arena åpnet som Oseberg kulturhus 16. mai 2001. 

Prislappen for bygget var omkring 300 millioner kroner, hvorav kulturhusdelen kostet 100 millioner. Eieren av kulturhushotellet er Lindahlplan Invest AS ved eiendomsutvikleren Arthur Buchardt. Tønsberg kommune eier selve tomta på Lindahlplan. Den ligger ved Ollebukta i havnebassenget i Tønsbergfjorden og ble i sin tid taksert til 24 millioner kroner. Hotelldriften har vært tilknyttet Choice Hotels og datterselskapet Quality Hotels. Den som driver hotellet, leier ut en stor scene som «byens kulturelle storstue». Her arrangeres konserter, festspill, messer, utstillinger, konferanser og seminarer. Salen har kapasitet på rundt tusen publikummere.

Bygget har fått navn etter Osebergskipet, et vikingskip som ble gravd ut i 1904 på gården Oseberg fem kilometer nordøst for byen. Sommeren 2024 byttet bygget navn til *Jahn Teigen Arena*.

Rett utenfor kulturhushotellet, mot kanalen i sør, ligger «Vikingodden». Siden 2010 har det blitt bygd kopier av vikingskip og historiske båter på plassen, blant annet «Saga Oseberg» og «Saga Farmann» som ble sjøsatt i 2012 og 2018. Der er det også en salgsbod og turistinformasjon om byens viking- og middelalderhistorie. Båtene ligger ved bryggene like ved. 


OSEBERG_KULTURHUS_OG_HOTELL_(KB_Arkitekter_2003)_Quality_Hotel_Tønsberg_Norway_Hovedinngang_fasade_Main_entrance_Conradis_gate_2021-04-29_IMG_8302.jpg|Hovedinngangen til «Oseberg kulturhus i Conradis gate. Bygget består av en hotellfløy og en sylinderform som inneholder kulturhuset. Det ble tegnet av KB Arkitekter.
File:Tønsberg Norway Saga Oseberg Farmann (Klåstadskipet) Sæheimr (Fjørtoftbåten) Viking ship replicas Harbour Pier Dock Brygga Hotel Oseberg kulturhus Lindahlplan Vikingodden Kanalen Byfjorden DSB 2019-08-16 04170.jpg|Hotellbygget ligger ved brygga i Tønsberg. På plassen ned mot vannet har det i flere år pågått bygging av vikingskip, og like utenfor ligger ferdige replikaer av disse.

File:Quality Hotel Tønsberg (Oseberg) 2.jpg|Hotellfasaden mot øst.


## Referanser


## Eksterne lenker
* Choice Hotels presentasjon av hotellet og kulturhuset
* Søk på «Oseberg kulturhus« i lokalavisa ''Tønsbergs Blads'' internettarkiv